[{"text_idx": "#000001", "text": "Wrecsam a Farnborough yn cwrdd am y tro cyntaf yn eu hanes. A fydd sioc ar y Cae Ras?"}, {"text_idx": "#000002", "text": "Ar o\u0302l trechu Oldham o dair i ddim yn y rownd diwethaf, bydd Wrecsam yn herio Farnborough o\u2019r chweched haen brynhawn Sadwrn."}, {"text_idx": "#000003", "text": "Bydd dynion Phil Parkinson yn gobeithio cyrraedd y drydedd rownd am y tro cyntaf ers tymor 2014/15, ond mae prawf mawr yn erbyn Farnborough i boeni am cyn hynny."}, {"text_idx": "#000004", "text": "Mae record cartref Wrecsam yn wych hyd yma, deg ge\u0302m cynghrair, deg buddugoliaeth, gyda stori debyg yn y gwpan hon hefyd yn curo Blyth Spartans yn y bedwaredd rownd rhagbrofol cyn curo Oldham yn y rownd 1af."}, {"text_idx": "#000005", "text": "Bydd y Dreigiau yn llawn hyder yn mynd i mewn i\u2019r ge\u0302m hon, yn eistedd ar ben y gynghrair a dim ond wedi ildio un go\u0302l mewn pump ge\u0302m ym mis Tachwedd."}, {"text_idx": "#000006", "text": "Paul Mullin yw prif sgoriwr Wrecsam yn y gystadleuaeth gyda tair i\u2019w enw yn cynnwys dwy yn y rownd diwethaf."}, {"text_idx": "#000007", "text": "Er y cychwyn sa\u0302l i\u2019r tymor cafodd y tim o gynrhrair y de\u0302 yn colli saith o\u2019u deg ge\u0302m cyntaf, mae pethau yn edrych am i fyny i dim Spencer Day gyda un o recordiau amddiffynol gorau yn y gynhrair hyd yma, yn ildio cyfartaledd o un go\u0302l bob ge\u0302m a dim ond wedi ildio dau go\u0302l yn eu chwe ge\u0302m diwethaf."}, {"text_idx": "#000008", "text": "Problem fwyaf Farnborough yn y gynhrair yw sgorio goliau gyda dim ond pedwar ti\u0302m yn sgorio llai na nhw, pob un o rhain oddi tanddynt yn y tabl. Er hyn, mae\u2019n stori hollol wahanol yng Nghwpan FA Lloegr gan eu bod wedi sgorio mwy o goliau mewn pump ge\u0302m yn y gwpan nac yn eu 17 ge\u0302m cynghrair y tymor hwn."}, {"text_idx": "#000009", "text": "Bydd y Dreigiau\u2019n ymwybodol o dalent Farnborough ar o\u0302l iddynt achosi sioc yn y rownd ddiwethaf gan guro Sutton United o\u2019r bedwaredd haen o ddwy i ddim oddi-cartref!"}, {"text_idx": "#000010", "text": "Dim ond dwy waith mae Farnborough erioed wedi cyrraedd y fan hon yn ngwhpan FA Lloegr, ar y ddwy achlysur fe wnaethon ennill yn erbyn Torquay a Southport."}, {"text_idx": "#000011", "text": "Er mai\u2019r gynghrair bydd prif ffocws Wrecsam y tymor hwn, gyda ra\u0302s gystadleuol am y safle cyntaf yn datblygu gyda Notts County, bydd yn ddiddorol gweld os fydd Parkinson yn rhoi\u2019r cyfle i chwaraewyr sydd heb gael llawer o gyfle yn y gynghrair hyd yma yntau parhau gyda ei di\u0302m cryfaf ar gyfer y ge\u0302m."}]